stanford-oval/wikipedia huggingface dataset:
Rottenburg am Neckar
Talous ja liikenne

Rottenburgin suuria työnantajia ovat teollisuusyritysten ohella julkinen sektori ja kirkko. Paikkakunnan yrityksiä on muun muassa älykotiratkaisuihin erikoistunut Somfy Feinmechanik und Elektrotechnik GmbH ja aurinkoenergiaan erikoistunut Hartmann Energietechnik GmbH. Rottenburgissa toimii myös kirjankustantamo Kopp Verlag, joka julkaisee valtavirrasta poikkeavia teoksia, joiden teemoina ovat muun muassa muinaiset astronautit ja keksitty keskiaika sekä muut pseudotieteenä pidetyt aiheet.
Viininviljelyllä on pitkät perinteet Rottenburgin alueella. Kaupunki kuuluu Württembergin viininviljelyalueeseen.
Rottenburgin rautatieasema sijaitsee rataosuudella Tübingen–Horb. Etäisyys Tübingenin päärautatieasemalta on kymmenisen kilometriä. Ergenzingenin kaupunginosassa on rautatieseisake rataosuudella Stuttgart–Tuttlingen. Etäisyys Stuttgartin päärautatieasemalta Ergenzingeniin on noin 55 kilometriä. Myös osa-alueilla Kiebingen, Bad Niedernau ja Bieringen on rautatieseisakkeet.
Baden-Württembergin halki lounaasta koilliseen kulkeva moottoritie Bundesautobahn 81 (BAB 81) on tieliikenteen keskeinen väylä. BAB 81 ja Baden-Württembergin halki lännestä itään kulkeva Bundesstraße 28 risteävät Rottenburgissa.
Oppilaitokset

Rottenburgissa toimii muun muassa metsätalouden oppilaitos Hochschule für Forstwirtschaft Rottenburg ja musiikkiakatemia Katholische Hochschule für Kirchenmusik Rottenburg.
Muuta

Saksassa on myös kaksi muuta Rotenburg-nimistä kaupunkia:
Rotenburg an der Fulda, Hessen
Rotenburg (Wümme), Ala-Saksi
Lähteet ja viitteet

1 2  Bevölkerung der Gemeinden Baden-Württembergs am 30. Juni 2022 (PDF) (s. 12) Statistisches Landesamt Baden-Württemberg. Viitattu 30.5.2023. (saksaksi)
↑  Entfernung Rottenburg Stuttgart Luftlinie.org. Viitattu 21.4.2019.
↑  Diözesanleitung Drs.de. Diözese Rottenburg-Stuttgart. Arkistoitu 10.4.2019. Viitattu 22.4.2019.
↑  Das Klima in Baden-Württemberg klimadiagramme.de. Viitattu 21.4.2019.
1 2  Ein Streifzug durch Rottenburgs Geschichte Rottenburg.de. Stadt Rottenburg am Neckar. Viitattu 21.4.2019.
↑  Somfy, der Partner für Ihr vernetztes Zuhause Somfy.de. Somfy GmbH. Viitattu 22.4.2019.
↑  Hartmann Energietechnik GmbH Hartmann-energietechnik.de. hartmann energietechnik gmbh. Viitattu 22.4.2019.
↑  Kopp : Bücher, die Ihnen die Augen öffnen Kopp-verlag.de. Kopp Verlag e.K.. Viitattu 22.4.2019.
↑  Hochschule für Forstwirtschaft Rottenburg Hs-rottenburg.net. Hochschule für Forstwirtschaft Rottenburg (HFR). Viitattu 22.4.2019.
↑  Willkommen in der Hochschule für Kirchenmusik der Diözese Rottenburg-Stuttgart Kirchenmusik-hochschule.org. Hochschule für Kirchenmusik Rottenburg. Viitattu 22.4.2019.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin verkkosivut (saksaksi)
Rottenburg am Neckar, Baden-Württemberg, Saksa — Sunrise, Sunset and Daylength (englanniksi)
Walking in Rhythm

| ”Walking in Rhythm” The Blackbyrds |
| --- | --- | --- |

Singlen tiedot
 Julkaistu: 1974
 Formaatti: 7” vinyyli
 Tuottaja(t): Donald Byrd
 Tyylilaji: soul
 Kesto: 02.54
 Levy-yhtiö: Fantasy
Walking in Rhythm on yhdysvaltalaisen The Blackbyrds -soul-yhtyeen singlejulkaisu vuodelta 1974. Levy-yhtiö on Fantasy Records, joka on toiminut Kalifornian Berkeleyssä. Singlen on tuottanut Donald Byrd Blackbyrd Productions -yhtiöstä. Kappaleiden julkaisija on Blackbyrd Music – BMI.
Kappaleet

Walking in Rhythm – 2.54 (säv. Barney Perry)
The Baby – 4.30 (säv. Donald Byrd)
Arvioita

Single on esitelty Soundin numerossa 5/1975. Sen mukaan The Blackbyrds tunnetaan hyvän musiikin tekijänä.  Kääntöpuolen soitinkappale on arvioijan mielestä kiinnostavampi vaikka se voisi olla amerikkalaisen televisiosarjan tunnussävel. Kappaleella kuultava jazzkitara tuo arvioijan mieleen Wes Montgomeryn tyylin ja toisaalta John Mayallin Jazz Blues Fusion -albumin vuodelta 1972.
Ääninäyte
Kooste (10%, 0:44) singlen kappaleista.
Äänitiedostojen kuunteluohjeet
Without You (The Kid Laroin kappale)

| ”Without You” The Kid Laroi & Miley Cyrus |
| --- | --- | --- |

Singlen tiedot
 Albumilta: F*ck Love (Savage)
 Julkaistu: joulukuu 2020
 Tekijä(t): Omer Fedi Charlton Howard Blake Slatkin Billy Walsh
 Tuottaja(t): Omer Fedi Blake Slatkin
 Tyylilaji: emo rap folk-pop
 Kesto: 02.41
 Levy-yhtiö: Columbia
Listasijoitukset
   ARIA Singles Chart: 1.   Britannian singlelista: 2.   Suomen virallinen singlelista: 1.   Billboard Hot 100: 8. 
The Kid Laroin muut singlet
| ”Reminds Me of You” 2020 | ”Without You” 2020 | ”All My Life” 2021 |
Miley Cyrusin muut julkaisut
| ”Angels like You” 2021 | ”Without You” 2020 | ”Flowers” 2023 |
Without You (tyyliteltynä suuraakkosin) on australialaisartisti The Kid Laroin kappale, joka julkaistiin hänen F*ck Love -mixtapensa deluxe-versiolla F*ck Love (Savage) 6. marraskuuta 2020. Kappale julkaistiin singlenä saman vuoden joulukuussa. Siitä julkaistiin 30. huhtikuuta 2021 remix, jolla esiintyy myös yhdysvaltalaislaulaja Miley Cyrus.
Single nousi ensimmäiselle sijalle Australian ja Suomen singlelistoilla. Isossa-Britanniassa se sijoittui parhaimmillaan toiseksi ja Yhdysvalloissa kahdeksanneksi.
Kappaleen ovat kirjoittaneet Charlton Howard, Omer Fedi, Blake Slatkin ja Billy Walsh. Sen tuottivat Fedi ja Slatkin. Kappale on tyyliltään emo rapia ja folk-popia.
Vytautas Suuren ritarikunta

Vytautas Suuren ritarikunnan suurristi ketjuineen
Vytautas Suuren ritarikunnan suurristi
Vytautas Suuren ritarikunta (liett. Vytauto Didžiojo ordinas) on arvojärjestyksessä Liettuan korkein ritarikunta. Ritarikunta perustettiin vuonna 1930, kun Liettuan suuriruhtinaan Vytautas Suuren kuolemasta tuli kuluneeksi 500 vuotta.
Kunnianosoitusta myönnetään sellaisille henkilöille, jotka ovat tehneet erikoislaatuisen palveluksen Liettuan hyväksi. Saajan ei tarvitse olla Liettuan kansalainen.
Ritarikunnan symbolit

Ritarikunnassa on viisi luokkaa sekä yksi erikoisluokka:
erikoisluokka ainoastaan valtionpäämiehille
suurristi
komentajan suurristi
komentajan risti
upseerin risti
ritarin risti
Ritarikunnan kunniamerkit suunnitteli liettualainen taiteilija Jonas Burba.
Ritarikunnan korkeimman erityisasteen muodostaa suurristi ketjun kera, joka on myönnetty valtionpäämiehille. Kultaisessa ketjussa vuorottelevat kaksoisristit ja tyylitellyt V-kirjaimet. Kultainen, 50 mm halkaisijaltaan oleva risti on valkoemaloitu. Ristin keskellä on punaemaloidussa taustassa ratsastava suuriruhtinaan hahmo. Ristin sakaroihin on kaiverrettu suuriruhtinas Vytautaksen hallintovuodet 1392–1430. Risti roikkuu ketjusta vaakunan ja kruunun kautta. Vaakuna on otettu Vytautas Suurelta. Ketjuun kuuluva, halkaisijaltaan 85 mm:n rintatähti on yhdeksänhaarainen kultainen tähti, jonka keskuskuviossa on kuvattuna ritarikuntaristi punaemaloidussa taustassa. Lisäksi tähden päällä on kruunu.
Nauhassa kannettava suurristi (ilman ketjua) on samanlainen kuin ketjuissa kannettava. Risti roikkuu nauhassa kruunun kautta. Nauha on väriltään valkoinen ja sen sivuissa on kaksi oranssia raitaa. Nauhan leveys on miehille 100 mm ja naisille 65 mm. Nauhassa kannettavan suurristin rintatähti on samanlainen kuin ketjuluokassa, mutta se on tehty hopeasta ja keskuskuvion emalointi on punaisen sijaan tummansininen.
Ensimmäisen luokan komentajamerkki on halkaisijaltaan 50 mm. Sitä kannetaan kaulassa 40 mm:n nauhassa, joka on valkoinen oranssien sivujuovien kera. Ensimmäisen luokan komentajamerkkiin kuuluu hopeinen, yhdeksänhaarainen rintatähti. Sen keskuskuvio on mustaemaloitu. Komentajamerkki on samanlainen, mutta ilman rintatähteä.
1.luokan ritarimerkki on halkaisijaltaan 42 mm, ja sitä kannetaan rinnassa. 1.luokan ritarimerkkiin kuuluu ruusuke. Nauhan leveys on 32 mm. Ritarimerkki on samanlainen, mutta siinä ei ole ruusuketta. Ritarikunnan mitali on hopeaa ja sen halkaisija on 36 mm. Nauhan leveys on 32 mm. Mitalin etupuolelle on kuvattu ritarikunnan risti ja kääntöpuolelle sanat "Vytautas Didysis 1392–1430".
Joitakin suurristin ketjuineen saaneita henkilöitä

Valdas Adamkus, Liettuan presidentti
Algirdas Brazauskas, Liettuan presidentti
Rolandas Paksas, Liettuan presidentti
Vytautas Landsbergis, Liettuan entinen valtionpäämies
Arnold Rüütel, Viron presidentti
Horst Köhler, Saksan presidentti
Aleksander Kwaśniewski, Puolan presidentti
László Sólyom, Unkarin presidentti
Viktor Juštšenko, Ukrainan presidentti
Juan Carlos I, Espanjan kuningas
Albert II, Belgian kuningas
Elisabet II, Ison-Britannian kuningatar
Akihito, Japanin keisari
Beatrix, Alankomaiden kuningatar
Sauli Niinistö, Suomen presidentti
Dalia Grybauskaitė, Liettuan presidentti
Volodymyr Zelenskyi, Ukrainan presidentti
Victor Fräntilä

Victor Fräntilä (23. helmikuuta 1879 Kauhava – 20. syyskuuta 1958 New York) oli amerikansuomalainen säveltäjä ja orkesterinjohtaja. Fräntilän vanhemmat olivat Gabriel Gustafsson Fräntilä ja Elisabeth Paulina Andersdotter Lahti. 
Fräntilä oli naimisissa  Hulda Maria Steinin kanssa, ja heillä oli yksi lapsi.
Victor Guazzelli

Victor Guazzelli (19. maaliskuuta 1920 Lontoo – 1. kesäkuuta 2004) oli brittiläinen roomalaiskatolinen piispa. Hänet vihittiin papiksi Westminsterin arkkihiippakuntaan 17. maaliskuuta 1945 ja nimitettiin sen vihkipiispaksi sekä Lindisfarnan titulaaripiispaksi 24. huhtikuuta 1970. Piispaksi vihkiminen seuerasi 23. toukokuuta. Pääkonsekraattorina toimi John Carmel Heenan, jota avustivat Domenico Enrici ja Basil Christopher Butler.
Guazzelli erosi vihkipiispan tehtävistä 21. joulukuuta 1996.
Guazzelli pyrki kehittämään kirkkoa liberaalimpaan suuntaan. Hän puhui muun muassa pappeuden jättäneiden ja naimisiin menneiden henkilöiden puolesta. Hän myös kehotti nuoria kondomien käyttöön, jos he kokivat sen oikeaksi. Lisäksi hän muun muassa osallistui CND:n ydinaseriisuntaa vaatineille marsseille. Hän toimi 20 vuoden ajan brittiläisen Pax Christin puheenjohtajana.
West Coast (kappale)

| ”West Coast” Lana Del Rey |
| --- | --- | --- |

Singlen tiedot
 Albumilta: Ultraviolence
 Julkaistu: 14. huhtikuuta 2014
 Formaatti: digitaalinen lataus
 Tekijä(t): Lana Del Rey, Rick Nowels
 Tuottaja(t): Dan Auerbach
 Tyylilaji: psykedeelinen rock, soft rock, surf rock
 Kesto: 04.16
 Levy-yhtiö: Interscope, Polydor
Lana Del Reyn muut singlet
| ”Once Upon a Dream” 2014 | ”West Coast” 2014 | ”Shades of Cool” 2014 |
West Coast on yhdysvaltalaisen laulaja-lauluntekijä Lana Del Reyn kappale artistin kolmannelta studioalbumilta Ultraviolence (2014). Del Reyn ja Rick Nowelsin yhdessä säveltämä kappale on melankolinen rakkauslaulu, joka kertoo rakastuneesta, kunnianhimoisesta naisesta, ja se toimii samalla omisteena Yhdysvaltain länsirannikolle. Balladi on tyylilajiltaan psykedeelistä rockia, soft rockia ja surf rockia. ”West Coast” omaa yhtenäisemmän soundin ja voimakkaan rytminvaihdoksen sen säkeistöjen ja kertosäkeen välillä. Kappaleen lauluosuudet ovat sensuaalisemmat ja uhkaavamman sävyiset kuin laulajan aiemmissa kappaleissa, ja ne lauletaan usein hieman kuiskaten.
Kappale julkaistiin albumin ensimmäisenä singlenä Interscope ja Polydor Recordsin kautta 14. huhtikuuta 2014. ”West Coast” sai hyvän vastaanoton musiikkikriitikoilta, jotka kehuivat sen hypnoottista tunnelmaa ja Del Reyn epätunnusomaista laulutapaa. Monet musiikkilehdet, kuten NME ja Spin listasivat sen yhdeksi vuoden 2014 parhaista kappaleista. Kaupallisesti se pärjäsi kohtalaisesti saavuttaen singelistojen top-20:n muun muassa Espanjassa, Alankomaissa ja Italiassa kohoten ensimmäiselle sijalle Venäjällä. Yhdysvalloissa se debytoi Billboard 200 -listan sijalla 17, mikä tekee siitä Del Reyn parhaiten sijoittuneen debyytin singlelistalla.
Kappaleesta julkaistiin mustavalkoinen musiikkivideo 7. toukokuuta 2014. Musiikkivideon ohjasi Vincent Haycock ja se kuvattiin Los Angelesissa, Kaliforniassa. Musiikkivideolla Del Rey esittää kappaleen ristiriitaista naista. Laulaja nähdään kävelemässä rannalle Bradley Soileaun esittämän miehen kanssa ja hidastetussa autossa vanhemman miehen kanssa, jota esittää Mark Mahoney. Videon loppu sisältää värillisen kohtauksen, jossa Del Rey nähdään punaisessa mekossa liekkien ympäröimänä.
Aiheesta muualla

Musiikkivideo YouTubessa (englanniksi)
Wario: Master of Disguise

| Wario: Master of Disguise |
| --- | --- |

Kehittäjä:  Suzak
Julkaisija:  Nintendo
Jakelija:  Nintendo eShop
Ohjaaja:  Yutaka Hirata Azusa Tajima Akira Kinashi
Tuottaja:  Masahiro Yonezawa Hitoshi Yamagami
Käsikirjoittaja:  Saiko Takahori Daisuke Ike
Säveltäjä:  Kenji Hikita
Pelisarja:  Wario
Julkaistu:  JP 18. tammikuuta 2007 NA 5. maaliskuuta 2007 AU 17. maaliskuuta 2007 EU 1. kesäkuuta 2007
Lajityyppi:  tasohyppely
Pelimuoto:  yksinpeli
Ikäluokitus:  PEGI: 7+
Alusta:  Nintendo DS
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK     : 
Wario: Master of Disguise on Suzakin kehittämä ja Nintendon julkaisema tasohyppelypeli, joka julkaistiin alun perin Japanissa 18. tammikuuta 2007.
Peli on tasohyppelypeli, jossa pelaajan tulee löytää aarteita. Pelaajalla on käytössään taikasauva, jolla hän voi kerätä Wariolle erilaisia valeasuja, joiden avulla hän saa erikoiskykyjä käyttöönsä. Kokonaisuudessaan valeasuja on seitsemän erilaista. Peli sisältää yhteensä kymmenen erilaista kenttää ja aarteita on kaikkiaan 130 kappaletta. Suurimmat aarteet löytyvät aarrearkuista, jotka avatakseen pelaajan täytyy suorittaa minipelejä. Minipelien vaikeustaso kasvaa hiljalleen pelin edetessä.
Peli on saanut ristiriitaisen vastaanoton. Sillä on GameRankingsissa keskiarvona 62.41 % ja Metacriticissä 60/100. IGN antoi pelille arvosanaksi 6/10, GameTrailers myös 6/10.
Aiheesta muualla

Peli MobyGamesissa (englanniksi)
William Spottiswoode

William Spottiswoode
William Spottiswoode (11. tammikuuta 1825 – 27. kesäkuuta 1883) oli englantilainen matemaatikko ja fyysikko. Hän opiskeli muun muassa Eton Collegessa ja Balliol Collegessa Oxfordissa, josta hän lähti vuonna 1846. Vuonna 1870 hänet valittiin Lontoon Matemaattisen Seuran puheenjohtajaksi. Fysiikan alalla hän tutki muun muassa polarisaatiota. Hänet valittiin vuonna 1878 sekä British Association for the Advancement of Sciencen että Royal Societyn puheenjohtajaksi. Hän kuoli vuonna 1883 ja on haudattu Westminster Abbeyyn.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en: William Spottiswoode
Wallander – Kylähullu

| Wallander: Kylähullu> Wallander: Byfånen |
| --- | --- |

Ohjaaja:  Jørn Faurschoun
Käsikirjoittaja:  Petra Revenue   Henning Mankell
Säveltäjä:  Adam Nordén
Kuvaaja:  Peter Mokrosinski
Pääosat:   Krister Henriksson  Johanna Sällström  Ola Rapace  Angela Kovács 
Valmistustiedot
Valmistusmaa:  Ruotsi
Tuotantoyhtiö:  Yellow Bird
Levittäjä:  SF Studios
Ensi-ilta:   2005-08-033. elokuuta 2005 (Ruotsi)  
Kesto:  92 minuuttia
Alkuperäiskieli:  ruotsi
Edeltäjä:  Ennen routaa
Seuraaja:  Veljekset
Aiheesta muualla
IMDb 
Elonet
Svensk Filmdatabas
Infobox OKNimi-testi OK: 
Kylähullu on vuonna 2005 julkaistu Jørn Faurschoun ohjaama ruotsalaisen Wallander-elokuvasarjan toinen osa.
Tarina

Elokuva alkaa, kun harmittomana pidetty kylähullu menee pankkiin pommi kaulassaan ja vaatii rahaa käteisenä sekä muutaman kymppitonnin tilisiirtoa. Tilisiirron pankkitilin numero johtaa Wallanderin plastiikkakirurgisia operaatioita tekevään yritykseen Tanskaan. Miksi joku oli antanut kylähullulle pommin ja lähettänyt tämän tekemään pankkiryöstöä? Miten tanskalainen lääkäriasema liittyy tapaukseen?
Rooleissa

| 0 | 1 | 2 |
| --- | --- | --- |
|  Krister Henriksson  | … |  Kurt Wallander   |
|  Johanna Sällström  | … |  Linda Wallander   |
|  Ola Rapace  | … |  Stefan Lindman   |
|  Angela Kovács  | … |  Ann-Britt Höglund   |
|  Chatarina Larsson  | … |  Lisa Holgersson   |
|  Douglas Johansson  | … |  Martinsson   |
|  Mats Bergman  | … |  Nyberg   |
|  Marianne Mörck  | … |  Ebba   |
|  Fredrik Gunnarsson  | … |  Svartman   |
|  Anders Ekborg  | … |  Göran   |
|  Amanda Ooms  | … |  Henrietta Leike   |
|  Johan Rabaeus  | … |  Eric Leike   |
|  Stina Ekblad  | … |  oikeuslääkäri   |
|  Hanna Landing  | … |  opettaja   |
Aiheesta muualla

Wallander – Kylähullu Internet Movie Databasessa (englanniksi)
Vuorisusi

| Vuorisusi |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Koiraeläimet Canidae
Suku::  Cuon  Hodgson, 1838
Laji::  alpinus
Kaksiosainen nimi
 Cuon alpinus  (Pallas, 1811) 
Synonyymit
 Cyon alpinus 
 Vuorisuden levinneisyysalue.
Katso myös
   Vuorisusi Wikispeciesissä   Vuorisusi Commonsissa 
Infobox OKNimi-testi OKIUCN-testi OK: 
Vuorisusi eli viidakkosusi (Cuon alpinus) on Aasiassa elävä uhanalainen koiraeläinlaji. Sen Afrikan savannilla elävä sukulainen on hyeenakoira.
Aiemmin lajista on myös käytetty nimiä aasianvillikoira ja siperiantunturisusi.
Ulkonäkö ja koko

Vuorisusi on yleisväritykseltään punertavanruskea, vatsapuoli on muuta ruumista hieman vaaleampi. Häntä on musta ja tuuheakarvainen. Poikaset ovat noin kolmen kuukauden ikäisiksi asti noenruskeita.
Täysikasvuisen vuorisuden pituus on noin 135 cm, josta hännän osuus on 40–45 cm. Aikuinen yksilö on säkäkorkeudeltaan noin 50 cm ja painoltaan 17 kg.
Elinympäristö

Vuorisusi elää metsäisillä alueilla, jotka antavat sille hyvän ympäristön metsästää ja vaania. Vuorisutta tavataan myös mäkisillä ja ruohoisilla alueilla. Sitä tavataan nykyisin Aasiassa muun muassa Malesiassa, Sumatralla sekä Intiassa. Alkujaan se on esiintynyt myös Keski-Aasiassa ja Venäjällä, mutta nyt hävinnyt.
Käyttäytyminen

Vuorisusi on sosiaalinen eläin, ja se elää yleensä kymmenen tai useamman eläimen laumoissa. Vuorisudet voivat joskus muodostaa jopa yli 40 yksilön yhteisöjä. Vuorisusiparit huolehtivat metsästämisestä ja pennuistaan yhteistyöllä. Vuorisusien äännähdykset koostuvat muun muassa erilaisista huudahduksista, maukumisen kaltaisista äänistä, vihellyksistä ja erilaisesta sähisemisestä.
Saalistus

Joskus vuorisusiperheet yhdistäytyvät, ja hyökkäävät suuremman eläimen kimppuun yhdessä. Ne saalistavat esimerkiksi sikoja. Suurena ryhmänä ne hyökkäävät jopa Intian suurten nautaeläinten ja leopardien sekä tiikereiden kimppuun.[lähde? ] Vuorisudet ovat erinomaisia uimareita, ja joskus ne ajavat saalistamansa eläimen veteen.
Aiheesta muualla

Tunturisusi.com: Viidakkosusi (anonyymi yksityinen sivusto)
West Coast hip hop

| West Coast hip hop |
| --- | --- |
Alkuperä:  hip hop, R&B, soul, funk
Alkuperämaa:   Yhdysvallat (Kalifornia)
Kehittymisen ajankohta:  1984 (Los Angeles)   1988 (Oakland)
Tyypillisiä soittimia:  basso, rumpukone, räppäys, sampleri, syntetisaattori
West Coast hip hop (suom. Länsirannikon hip hop) on rap-musiikin alagenre, joka on syntynyt Los Angelesissa, Kaliforniassa.
Historia

Tyylilaji on oletettavasti alkanut 1970-luvun puolivälissä, vaikka sen kulta-aika olikin 1980-luvun loppupuolelta eteenpäin. West Coast hip hop on muodostunut tummaihoisten ja meksikolais-amerikkalaisten, pääosin Cripsien, Bloodsien ja muiden jengiläisten aloittamana. Ensimmäisiä menestyneitä West Coast hip hop -artisteja olivat muun muassa Ice-T, gangsta rap -ryhmä N.W.A ja sen jäsenet. 1990-luvun alussa tulivat muun muassa 2pac, Snoop Dogg, Nate Dogg, Xzibit ja Tha Dogg Pound. 1990-luvun alussa länsirannikossa kehittyi rap-musiikin tyylisuunta G-funk.
2000-luvun alussa West Coast hip hopin suosio alkoi laskea ja fanit keskittyivät enemmän itärannikon ja eteläisen Yhdysvaltain musiikkiin. Monen mielestä Game oli isossa roolissa länsirannikon nostamisessa takaisin suosioon 2000-luvun puolivälissä. Muun muassa Kendrick Lamar, YG sekä Nipsey Hussle ovat eräitä keskeisimpiä 2010-luvun West Coast hip hop -artisteja.
Tunnettuja West Coast hip hop -artisteja

2Pac
Dr. Dre
Eazy-E
Ice Cube
Eminem
Compton’s Most Wanted
Snoop Dogg
The Game
Too $hort
Westside Connection
WC
Xzibit
Warren G
Nate Dogg
About the Law
Vince Staples
Kendrick Lamar
Mack 10
South Los Angelesista kotoisin olevaa Ice Cubea pidetään yhtenä ensimmäisistä muusikoista, jotka tekivät West Coast hip hopia. Kuva vuodelta 2012.
Snoop Dogg, jota pidetään myös yhtenä West Coast hip hopin pioneereista. Kuva vuodelta 2006.
Comptonista kotoisin oleva Kendrick Lamar on yksi nykyajan West Coast hip hopin tunnetuimmista muusikoista. Kuva vuodelta 2013.
Wa (kana)

わ hiraganalla tai ワ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan /ɰa/, ja ne ovat kana-aakkostojen 44. sijalla ro- ja wo-tavujen välissä.
Alkuperä

Hiragana わ ja katakana ワ on johdettu man'yōgana-merkistön kautta kanjista 和.
Latinisaatio

Kanat latinisoidaan samalla tavalla sekä Hepburn-, Kunrei-shiki- että Nihon-shiki-järjestelmissä: « wa ».
Kirjoitus

Hiragana わ kirjoitetaan kahdella vedolla:
Pystyveto merkin vasempaan reunaan.
Edellisen vedon päälle z-kirjainta muistuttava veto, joka jatkuu kaarena oikealle ja alas.
Katakana ワ kirjoitetaan kahdella vedolla:
Lyhyt pystysuora veto merkin vasempaan yläosaan.
Vaakasuorana alkava veto edellisen vedon yläosasta, sen jälkeen kaareva veto alas vasemmalle.
Tietotekniikassa

Unicode-merkinnät:
わ (suuri merkki): U+308F
ワ (suuri merkki): U+30EF
ゎ (pieni merkki): U+308E
ヮ (pieni merkki): U+30EE
Vetojen järjestys merkille わ.
Vetojen järjestys merkille ワ.
West Coast (Uusi-Seelanti)

| West Coast |
| --- | --- |

 West Coastin sijainti Uuden-Seelannin kartalla
Valtio:   Uusi-Seelanti
Piirikunnat:  Buller Grey Westland
Hallinto:  
 – suurin kaupunki:  Greymouth
Pinta-ala:  23 336 km²
Väkiluku (2015):  32 700
 – väestötiheys:  1,4 as./km²
Kielet:  englanti, maori
Lyhenteet:  
 – ISO 3166:  NZ-WTC
 
www.westcoast.co.nz
West Coast on hallinnollinen alue Uudessa-Seelannissa, Eteläsaaren länsirannikolla. Alue on yksi maan harvaanasutuimmista seuduista.
Asutus

Asutus alueella on harvaa, erityisesti alueen eteläosissa. Arvioitu alueen asukasmäärä vuodelle 2015 oli 32 700. Alueen suurimmat, yli 1 000 asukkaan kaupungit, ovat Greymouth, Hokitika, Westport ja Reefton.
Aiheesta muualla

Kuvia tai muita tiedostoja aiheesta West Coast (Uusi-Seelanti) Wikimedia Commonsissa
Uuden-Seelannin alueet
Auckland
Bay of Plenty
Canterbury
Gisborne
Hawke's Bay
Manawatu-Wanganui
Marlborough
Nelson
Northland
Otago
Southland
Taranaki
Tasman
Waikato
Wellington
West Coast
William Steig

| William Steig> Henkilötiedot |
| --- | --- |
Syntynyt: 14. marraskuuta 1907 Brooklyn, New York, New York, Yhdysvallat
Kuollut: 3. lokakuuta 2003 (95 vuotta) Boston, Massachusetts, Yhdysvallat
Ammatti:  sarjakuvapiirtäjä ja kirjailija
Aiheesta muualla
Kotisivu
William Steig (14. marraskuuta 1907 Brooklyn, New York, New York, Yhdysvallat – 3. lokakuuta 2003 Boston, Massachusetts, Yhdysvallat) oli yhdysvaltalainen kirjailija ja sarjakuvapiirtäjä, joka ansaitsi eniten mainetta 1900-luvun jälkipuoliskolla. Hän oli myös nopeasti lasten suosiossa persoonallisilla eläinhahmoilla ja viihdyttävällä proosalla. Steigin tunnetuin teos on Shrek!, ja niihin perustuvat nykyään DreamWorks Picturesin elokuvat.
Steig opiskeli City Collegessa ja National Academy of Designissa, ja hänen töitänsä alkoi ilmestyä vuonna 1930 The New Yorkerissa. Hänen ensimmäinen lastenkirjansa Roland the Minstrel Pig julkaistiin vuonna 1968. Kaksi vuotta myöhemmin hän sai Caldecott-mitalin kahdesta teoksestaan. Steig on saanut myös monia muita lastenkirjapalkintoja. Hän oli Yhdysvaltojen ehdokkaana Hans Christian Andersenin kuvittajapalkinnon saajaksi vuonna 1982 ja kirjoittajana vuonna 1988.